Author: Ott Rootare
Last saved by: Asta Urb
Company: Haapsalu Linnavalitsus

K O R R A L D U S

Haapsalu,			11. aprill 2007 nr 251

Toetuse eraldamine Läänemaa Koolitajate Liidule
X Täiskasvanud õppija nädala korraldamiseks

Läänemaa Koolitajate Liit esitas 20.03.2007 taotluse, milles palutakse toetada  Täiskasvanud õppija nädala raames läbiviidavate ürituste korraldamist 2 000 krooniga. Täiskasvanud õppija nädala üritused toimuvad 12.-19. oktoobril 2007. Juhindudes kohaliku omavalitsuse korralduse seaduse § 6 lg 2, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1.	Eraldada Läänemaa Koolitajate Liidule 2 000 (kaks tuhat) krooni toetust (tegevusala 09601, haridusüritused) X Täiskasvanud õppija nädala raames läbiviidavate ürituste korralduskulude osaliseks katmiseks.
2.	Haridus- ja kultuuriosakonnal (S. Matteus) korraldada punktis 1 nimetatud summa väljamaksmine lepingu alusel.
3.	Korraldus teha teatavaks linnavalitsuse haridus- ja kultuuriosakonnale (S .Matteus) korralduse koopia üleandmisega allkirja vastu ning Läänemaa Koolitajate Liidule (Lihula mnt 12, 90507 Haapsalu) koopia saatmisega posti teel. 
4.	Korraldus jõustub teatavakstegemisest.
5.	Korraldus  avalikustada väljapanekuga linnavalitsuse fuajees.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul käesoleva korralduse teatavakstegemisest.

Ingrid Danilov
Linnapea				Erko Kalev
				Linnasekretär